અગાઉ ઑસ્ટ્રેલિયન સરકારના કાયદાને પગલે ફેસબુકે ઑસ્ટ્રેલિયામાં ન્યૂઝ શેરિંગ ઘટાડી દીધું હતું.

આ કરાર ત્રણ વર્ષ માટે કરવામાં આવ્યો છે. ફેસબુક સમાચાર માટે ન્યૂઝ કોર્પને કેટલા પૈસા ચૂકવશે તે વિશે કંપનીએ કોઈ ફોડ પાડ્યો નથી. ફેબ્રુઆરીમાં ન્યૂઝ કોર્પ અને ગૂગલ વચ્ચે આવો જ એક કરાર થયો છે.

હાલમાં જ ઑસ્ટ્રેલિયાની સરકારે એવો કાયદો પસાર કર્યો છે જે અંતર્ગત ગૂગલ, ફેસબુક અને બીજી ટૅક કંપનીઓને સમાચાર માટે મીડિયા કંપનીઓને પૈસા ચૂકવવા પડશે.

કરારમાં શું છે?

અમેરિકામાં ફેસબુક ન્યૂઝ ટેબમાં સમાચારો સામેલ કરવા બદલ ફેસબુક ન્યૂઝ કોર્પને પૈસા ચૂકવવા માટે રાજી થઈ છે.

મંગવારે ન્યૂઝ કોર્પના ચીફ એક્ઝેક્યુટિવ રોબર્ટ થોમસને ફેસબુક સાથેના કરારને 'પત્રકારત્વની વેપારની શરતોમાં પરિવર્તન લાવનાર સીમાચિહ્ન' તરીકે ગણાવ્યું છે.

તેમણે જણાવ્યું હતું કે, "ડિજિટલ અવ્યવહાર જ્યારે પત્રકારત્વને નબળું પાડી રહ્યો હતો ત્યારે રુપર્ટ અને લેચલાન મર્ડોકે વૈશ્વિક ચર્ચાની આગેવાની લીધી હતી. તે સમયે મીડિયા ઉદ્યોગના બીજા લોકો કાં તો મૌન હતા અથવા તો સુસ્ત થઈ ગયા હતા."

અમેરિકામાં રુપર્ટ મર્ડોક જે મીડિયા કંપની ધરાવે છે, તે કંપનીએ ફેસબુક સાથે અલગથી કરાર કર્યો છે. અમેરિકામાં ફેસબુક ન્યૂઝ ટેબમાં સમાચારો સામેલ કરવા બદલ ફેસબુક ન્યૂઝ કોર્પને પૈસા ચૂકવવા માટે રાજી થયું છે.

ઑસ્ટેલિયાને આ કાયદો લાવવાની જરુર કેમ પડી?

ઑસ્ટ્રેલિયાના વડા પ્રધાન સ્કૉટ મોરીસન

ઑસ્ટ્રેલિયામાં ગૂગલ સૌથી મોટું સર્ચ એન્જિન છે અને સરકાર દ્વારા તેને એક જરુરીયાતની સેવા તરીકે ઓળખાવવામાં આવી છે.

સરકારની દલીલ છે કે સમાચાર વાંચવા માગતા લોકોના કારણે ટૅક પ્લૅટફૉમને ગ્રાહકો મળે છે અને એટલા માટે ન્યૂઝરુમને તેમની પત્રકારિતા માટે ટૅક કંપનીઓ તરફથી એક સારી રકમ આપવી જોઈએ.

સાથે દલીલ આપવામાં આવી રહી છે કે વિવિધ પડકારોનો સામનો કરી રહેલા સમાચાર ઉદ્યોગને આર્થિક મદદ મળવી જોઈએ કારણકે લોકશાહી માટે એક મજબૂત મીડિયા બહુ જરુરી છે.

સરકાર મુજબ 2005ની સરખામણીમાં ઑસ્ટ્રેલિયન પ્રિન્ટ મીડિયાની આવકમાં 75 ટકાનો ઘટાડો આવ્યો છે.

બીબીસીના પત્રકાર કેટી સિલ્વર અનુસાર ડિજિટલ જાહેરાત પાછળ ખર્ચાતા દરેક 100 ઑસ્ટ્રેલિયન ડૉલરમાંથી 81 ડૉલર ગૂગલ અને ફેસબુક પાસે ચાલ્યા જાય છે. કોરોના વાઇરસ બાદ પરિસ્થિતિ વધુ વણસી ગઈ છે.

તેઓ જણાવે છે કે કંપનીઓએ ડિજિટલ જાહેરાત ઘટાડી નાખતા ઘણી ઑસ્ટ્રેલિયન મીડિયા સંસ્થાને બંધ થવાની ફરજ પડી છે. આ બધાની વચ્ચે ગૂગલ... \n\nમને ઉપરના લેખ માટે સારું શીર્ષક આપો.
ઑસ્ટ્રેલિયામાં ફેસબુકે સમાચારો બદલ હવે પૈસા ચૂકવવા પડશે, મીડિયા ટાઈકુન રુપર્ટ મડોર્કે કર્યો મોટો કરાર